**"Velosiped oğruları"** (it. Ladri di biciclette) — rejissor Vittorio de Sikanın filmi.

Məzmun
------

Filmdəki hadisələr 1940-cı illərdə baş verir və İtaliyanın müharibədən sonrakı dövrünü əks etdirir. Ailə başçısı, iki uşaq atası Antonio Riçi işsizdir. Uzun axtarışlardan sonra o, nəhayət, afişaları yapışdırmaq işinə qəbul olunur. İşə başlamaq üçün ona təcili velosiped lazımdır. Əmək birjasının məmuru ona "Velosiped yoxdursa, iş də yoxdur" – deyir. Antonionun əvvəl velosipedi var idi. Lakin onu yemək üçün az miqdarda pul əldə etmək üçün lombarda vermişdi. Velosipedi lombarddan almaq üçün arvadı Antonioya sonuncu qiymətli şeyi verir. Bu, onun cehizi olan altı döşəkağı idi.

Birinci iş günündə Antonio üstündə Rita Heyvortun şəkli olan afişanı yapışdırır. Bu vaxt velosipedi oğurlayırlar. Antonio balaca oğlu Bruno ilə ümidsiz halda axtarışa çıxır. Tamaşaçılar ata-oğulun gözü ilə varlı və kasıb Romanı gəzirlər. Bu axtarışlar filmin süjet xəttini təşkil edir. Bəzən Antonioya elə gəlir ki, velosipedi tapmağa lap az qalıb, amma o, hər dəfə fikrində yanılır.

Axırda o, bu vaxt ərzində özünün işsiz, ailəsinin ac olduğunu düşünüb özü bir velosipedi oğurlamağa cəhd edir. Ancaq onu tuturlar. Bunların hamısı balaca Brunonun gözünün qarşısında baş verir. Ona görə də velosipedin sahibi Antonionu bağışlayır və düşünür ki, onu tutanların etdiyi təhqirlər kifayətdir.

Film faciəli sonluqla başa çatır. Antonio heç nəyi olmadan, oğru damğası altında, sabahkı günə inamsız vəziyyətdə oğlu ilə yoluna davam edir.

Film haqqında
-------------

* Film Fəxri "Oskar" mükafatı (1950), BAFTA mükafatı, Lokarno kinofestivalının xüsusi mükafatını qazanmışdı. 1995-ci ildə isə Vatikanda tərtib edilmiş "Bütün zamanların 45 ən böyük filmi" siyahısına bu filmin də adı daxil edilmişdi. Bu siyahı dünya kinosunun yaranmasının 100 illiyi münasibətilə hazırlanmışdı.

Mükafatlar və nominasiyalar
---------------------------

### Mükafatlar

#### 1950-ci ilin "Oskar" mükafatı:

Fəxri Oskar
#### 1950-ci ilin "BAFTA" mükafatı:

Ən yaxşı film
#### 1950-ci ilin "Qızıl Qlobus" mükafatı:

Ən yaxşı xarici film
#### 1950-ci ilin Buxarest Film Festivalı:

"Qızıl Canavar" mükafatı
### Nominasiyalar

#### 1949-cu ilin "Oskar" mükafatı:

Ən yaxşı uyğunlaşdırılmış ssenariyə görə – Çezare Zavattini

Filmin heyəti
-------------

### Film üzərində işləyənlər

**Əsərin müəllifi :** Luici Bartolini
**Ssenari müəllifləri :** Çezare Zavattini
**Rejissor :** Vittorio de Sika
**Operator :** Karlo Montuori
**Bəstəkar :** Alessandro Çikonyini
**Prodüser :** Vittorio de Sika
### Rollarda

Lamberto Macorani – Antonio Riççi
Enso Stayola – Bruno Riççi
Lianella Karell – Mariya Riççi
Yelena Altyeri
Cino Saltamerenda – Bayokko
Culio Kyari
Vittorio Antonuççi – oğru
Mikele Sakara
Fausto Querzoni
Karlo Yakino

İstinadlar
----------

1. 1 2  .
2. ↑  .
3. 1 2  .
4. ↑  .
5. 1 2 3 4  IMDb (ing.). 1990.

Xarici keçidlər
---------------


Vikisitatda ***Velosiped oğruları (film, 1948)*** ilə əlaqədar sitatlar var.

* *Velosiped oğruları* — Internet Movie Database saytında.

* *Bicycle Thieves* essay at Criterion Collection by Godfrey Cheshire ("*Bicycle Thieves*: A Passionate Commitment to the Real")
* *Bicycle Thieves* essay at Criterion Collection by Charles Burnett ("*Bicycle Thieves*: Ode to the Common Man")
* *Bicycle Thieves* video film review — YouTube by A. O. Scott (*The New York Times*) at YouTube
* *Bicycle Thieves* trailer — YouTube